Í hverri viku tekur Mannlíf saman eftirminnileg ummæli . Óhætt er að segja að nokkrar sleggjur hafi fallið í vikunni . „ Við eigum semsagt bara að borga reikninginn ? Þakka þér . “ Þóra Kristín Ásgeirsdóttir , upplýsingafulltrúi Íslenskrar erfðagreiningar . Tilefni ummælana er niðurstaða kærunefndar jafnréttismála sem komst að þeirri niðurstöðu að Þingvallanefnd hefði brotið gegn jafnréttislögum við skipan þjóðgarðsvarðar árið 2018 , þegar nefndin valdi Einar Sæmundsen fram yfir Ólínu Kjerúlf Þorvarðardóttur í starfið . Ríkið þarf að greiða Ólínu 20 milljónir í bætur . „ Það hefði engu máli skipt hvort þau hefðu samið um eina milljón eða tuttugu . Ég ber enga ábyrgð á þessum gjörningi þarna . Hann er alfarið á ábyrgð Ólínu og ríkislögmanns . “ Ari Trausti Guðmundsson , formaður Þingvallanefndar . „ Hjá öllu þessu hefði mátt komast … jafnvel bara ein afsökunarbeiðni hefði getað lækkað þennan reikning töluvert . “ Ólína Kjerúlf Þorvarðardóttir , rithöfundur og fyrrverandi þingmaður . „ Nú vill útgerðin líka fá borgað fyrir að leita að loðnunni sem hún ætlar síðan að veiða og græða á . Þetta hlýtur að teljast Evrópumet í ósvífni . “ Kristinn Hrafnsson , ritstjóri Wikileaks . Tilefnið er frétt RÚV þess efnis að Hafrannsóknastofnun hafi ekki efni á að greiða útgerðarfyrirtækjum fyrir þátttöku í loðnuleit . „ Hvers vegna þetta úrræðaleysi ? Hví er ekki hægt að laga þetta ? Allir hljóta að skilja að þetta er algjörlega til skammar og stórhættulegt . Líf og heilsa sjúklinga eru í veði . “ Egill Helgason fjölmiðlamaður um stöðuna á bráðamóttöku Landspítalans . „ Hafa sýnt af sér bæði ráðaleysi og yfirgang . “ Vilhjálmur Þ. Vilhjálmsson , fyrrverandi borgarstjóri Reykjavíkur , gagnrýnir núverandi borgarstjórnarmeirihluta harðlega m.a. fyrir aðförina að einkabílnum og umfangsmikil byggingaáform í Elliðaárdal . „ Þetta eru mínir peningar , ríkið á ekkert tilkall til lífeyrissjóðakerfisins . “ Þetta sagði Helgi Pétursson , forsvarsmaður Gráa hersins . Samtökin hafa höfðað mál gegn ríkinu vegna skerðinga á bótum úr almannakerfinu sem gerist þegar eftirlaunaþegar ná tiltekinni upphæð greiðslna úr lífeyrissjóðum . „ „ Going Vegan saves the planet “ . Það er bara ekki satt . Því miður . Jafnvel þó að maður gjarnan vildi það . “ Sævar Helgi Bragason vísindamaður . Grænkerar hafa gagnrýnt Sævar sem hefur látið til taka í umhverfismálum fyrir að vera ekki grænkeri og leggja ekki nógu mikla áherslu á kjötlaust mataræði .